TSF พุ่งกว่า 14% หลังกรมประชาสัมพันธ์จ่ายหนี้กว่า 23 ลบ.
TSF พุ่งกว่า 14% เตรียมบุ๊ครายได้พิเศษใน Q4/59 หลังกรมประชาสัมพันธ์จ่ายหนี้กว่า 23 ลบ. ล่าสุด ณ เวลา 10.25 น. ราคาอยู่ที่ 0.16 บาท บวก 0.02 บาท หรือ 14.29% สูงสุดที่ 0.16 บาท ต่ำสุดที่ 0.14 บาท มูลค่าซื้อขายที่ 4.25 ล้านบาท 
19 ต.ค. 2559

ผู้สื่อข่าวรายงานว่า ราคาหุ้นบริษัท ทรีซิกตี้ไฟว์ จำกัด (มหาชน) หรือ TSF ณ เวลา 10.25 น. ราคาอยู่ที่ 0.16 บาท บวก 0.02 บาท หรือ 14.29% สูงสุดที่ 0.16 บาท ต่ำสุดที่ 0.14 บาท มูลค่าซื้อขายที่ 4.25 ล้านบาท 

โดย TSF ระบุว่า บริษัทได้รับชำระหนี้ค่าจ้างจำนวน 23,655,000 บาท พร้อมดอกเบี้ยร้อยละ 7.50 ต่อปี ตั้งแต่ 14 พฤศจิกายน 2550 – 30 กันยายน 2559 จำนวน15,767,839.73 บาท รวมเป็นเงินทั้งสิ้น 39,422,839.73 บาท จากกรมประชาสัมพันธ์เรียบร้อยแล้วตามคำพิพากษาของศาลฏีกา คดีหมายเลขดำที่ 4312/2550 หมายเลขแดงที่ 5690/2552ทำให้บริษัทมีรายได้เพิ่มมากขึ้น ซึ่งจะรับรู้รายได้ดังกล่าวในไตรมาส 4 ของปี 2559